khistorydata/jeongjo-sjw-relations huggingface dataset:
정조 4년
以差祭時馬匹責立官員。令該府嚴問口招傳旨。傳于朴祐源曰。差祭與隨駕。無得責出馬匹於貢人。犯者以制書律論。昭載續典。雖無前後申飭。固當遵守之不暇。而況近年以陵幸時侵徵之弊。屢次嚴禁之後乎。然昨年飭敎。單擧隨駕時弊端。則此或參量。不害爲綜核之政也。只昨年飭敎後。隨駕人冒犯者。捧傳旨。此後雖差祭時。毋循前習。犯者一遵續典勘律。招致各司郞官。使之奉承傳施行。
정조 4년
金宇鎭啓曰。獻納趙鎭衡疏批已下。一體牌招。何如。傳曰。允。
정조 4년
傳于沈有鎭曰。坐直承旨入侍。
정조 4년
兵曹口傳政事。李鼎炳爲全羅兵使。
정조 4년
傳于金宇鎭曰。行首宣傳官。口傳差出。
정조 4년
兵曹口傳政事。柳鎭恒爲宣傳官。
정조 4년
朴祐源。以成均館官員。以大司成意啓曰。四學學製分四等設行。而有過限之慮。則當等季朔。旬間以不得爲之。自本館草記事。曾已定式矣。兼中學敎授徐鼎修。身病危重。兼東學敎授柳誼。兼南學敎授李時秀。皆有故。兼西學敎授未差。限內不得設行云。令政院稟旨擧行。何如。傳曰。竝改差。仍令該曹口傳差出。
정조 4년
金宇鎭。以司僕寺內乘。以一二提調意啓曰。明日景慕宮展拜時。本寺正當爲進輿差備。而正朴天衡。再昨日政。移拜弘文館副校理矣。其代卽令該曹。口傳差出。以爲進參之地。何如。傳曰。允。
정조 4년
吏曹口傳政事。朴天衡爲中學敎授。李兢淵爲東學敎授。李敬一爲南學敎授。安廷玹爲司僕正。
정조 4년
金宇鎭。以御營廳言啓曰。今九月十五日。景慕宮展拜時。依兵曹節目。集春營入直軍二十名。領軍把摠李東弼。哨官金啓漢率領。月覲門左邊。設布帳外排立。東營入直軍三十名。把摠姜柱箕。哨官吳道炡率領。宮大門外把守。而竝待標信出用。解嚴後。還入直間。集春營哨官朴再弘。東營哨官吳載恒。代直之意。敢啓。傳曰。知道。
정조 4년
吳大益。以義禁府言啓曰。濟用監奉事李鼎烈。直長金聲應。長興庫奉事李性重。直長兪洪柱方處坤。軍資監正申致權。主簿元重擧。正吳著。廣興倉奉事金鎜。主簿邊得翰。副奉事朴天俊。工曹佐郞鄭杆。軍器寺僉正李命仁李奎廷。主簿沈鏔等。嚴問口招事。傳旨啓下矣。李正烈金聲應李惟重兪洪柱方處坤申致權吳著金鎜朴天俊鄭杆李命仁李奎廷沈鏔等。今方待命。卽爲拿囚。而元重擧。以木川縣監。時在任所。依例發遣府羅將。拿來。邊得翰。以昌陵令方在入直云。替直後拿囚。何如。傳曰。允。
정조 4년
吳大益。以刑曹言啓曰。武藝別監李宗植嚴囚。以待處分事。命下矣。依傳敎。李宗植爲先嚴囚之意。敢啓。傳曰。知道。
정조 4년
都承旨鄭昌聖疏曰。伏以臣卽伏聞獻納趙鎭衡疏。以柱翼按獄時。問目之無所指的。至有金吾諸堂譴罷之請云。原本姑未得見。措語淺深。亦未敢知。而臣是伊時禁堂之一也。雖荷聖度之涵貸。倖免郵罰之遄加。揆以廉義。有難晏然供職。玆陳短章。徑出禁門。伏乞聖明。亟勘臣溺職之罪。以警具僚。以重臺議焉。答曰。省疏具悉。卿其勿辭。卽爲仕進。
정조 4년
備忘記。本事可付一笑。況以藥院事。奉命隔日。在諸臣。雖謂之莫重。可也。議定之事。難付生手。是豈言私之時。都承旨鄭昌聖。批下。卽爲牌招仕進。
정조 4년
領敦寧府事李溵箚曰。伏以臣罪大恩深。歸伏私次。仰戴洪渥。俯訟愆尤。實不知所以自措也。噫。政院兵曹。皆爲被罪。兩司諸臣。亦已見罷。臣獨有罪未勘。卒幸無事。雖荷聖度之包容。冞切私心之兢惶。而至於武庫郞廳事。臣方待罪本寺提擧。若於平日。果能董率有所照檢。則豈使郞官。不有飭敎。循冒犯禁。乃至於此哉。臣於是。又不勝萬萬悚蹙。玆敢短箚自列。伏乞聖明。亟勘臣前後罪負。以嚴公法。以安私分。千萬幸甚。取進止。答曰。省箚具悉卿懇。往事不必追提。末端所引。罪在郞官。亦豈可爲嫌。卿須安心勿辭。益加善攝。仍傳曰。此批答。遣史官。傳諭于領敦寧。
정조 4년
待敎徐龍輔疏曰。伏以臣退自筵席。獲家言。臣母痰癖宿痾。觸冷重添。食飮全却。症刑甚劇。臣自聞此報。方寸煎灼。按住不得。忙陳短章。徑出禁扄。伏乞聖慈。俯賜鑑諒。亟遞臣所帶之職。以便救護。仍治臣擅離之罪。以肅朝綱。千萬幸甚。答曰。省疏具悉。爾其勿辭。救護母病。
정조 4년
獻納趙鎭衡疏未下。答曰。省疏具悉。首陳事。不待多言。業已悉諭。而仔細看之。多有訝惑句語矣。洪柱翼按獄諸臣事。伊時公事。連張累紙。動費千百言。庭鞫推鞫之問目。逆範逆能之聲罪。無以加此。謂之備繁。或非浪語。論以從簡。殆近胡嚷。況判堂之出力聲討。傍聽代聳。則以無指的爲咎。卽兒戲之談也。告君之辭。寧容若是。日謙事。下本道査實。待回啓嚴處。尙未晩也。錫達配所事。令該府稟處。末端事。爾意出於相規乎。不但挾雜而已也。不但傾軋而已也。二字題目下語深緊。方以朝著之氛翳未掃。每勤中宵之歎。果然爾是螮蝀。此重臣。本是士類。予果嚮用。何惡於爾。而發此構誣之言乎。見今位著。所餘無幾。欲從重臣。而擯斥。爾意所向。殊莫曉也。
정조 4년
獻納趙鎭衡啓曰。臣年紀衰邁。言議巽軟。本不合於淸朝耳目之任。而恩除薦降。感激恩數。固當竭蟩承膺之不暇。而第臣病勢沈痼。萬無筋力奔走之望。故昨於乞免之章。敢陳沐浴之義。至於柱翼獄事。按獄之臣。承命屢日。渠之根因窩窟。終不得指的捧供。故臣以爲獄體不嚴之致。故有所論斷。非有他意也。末端事。蓋彼重臣之自初淸議。年來樹立。卓乎可取。而第其本非鄕曲之人。忽於自明之章。乃曰。鄕曲疎闇者。有欠於告君誠實之道。故略有尾附。不過出於相規之義。而及承聖批。辭敎截嚴。誨責備至。臣承命惶愧。措躬無地。臣旣年迫七十。跡疎朝著。歷計前後供仕之日。亦旣不多。班行無一知面之人。只切歸死故山之心。有甚營求。而何敢以挾雜傾軋之習。累我聖上淸明之治乎。徒緣臣人微誠淺。不能見孚於君父之致。臣何敢一刻晏然於臺次乎。請命遞斥臣職。答曰。依啓。
정조 4년
大司憲李𡊠。掌令柳雲羽。持平呂萬永。校理徐鼎修。副校理朴天衡。正言李義存啓曰。請喬桐府黜置罪人鄭致達妻。夬正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。夬正王法。請黑山島圍籬罪人龜柱。亟加嚴鞫。夬正王法。請黜置罪人洪樂純。爲先中途付處。答曰。不允。
정조 4년
大司憲李𡊠。掌令柳雲羽。持平呂萬永。正言李義存啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮爲先亟施遠竄之典。答曰。不允。第六件七件事。亟停勿煩。
정조 4년
掌令柳雲羽啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。夬施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。請還寢罪人柱翼。安置之命。亟令王府。設鞫得情。夬正王法。
정조 4년
正言李義存啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。夬正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請定配罪人具翼遠。亟寢酌處之命。仍令王府。嚴鞫得情。夬施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島以嚴隄防。請荐棘罪人瑩中。亟令王府。設鞫嚴問。夬施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請還寢罪人柱翼安置之命。仍令王府。設鞫得情。夬正王法。措辭見上答府曰。不允。第六件七件事。亟停勿煩。答院曰。不允。第九件事。亟停勿煩。
정조 4년
庚子九月十四日。兼春秋張顯慶。義禁府啓目。前奉常寺正成穎。前工曹正郞申思益。前中部奉事柳東亨等。陵幸時。靑天翼水晶纓子。環刀筒箇弓箭孔雀羽。責納於貢市人。初旣冒犯。極可駭然。俄不首實。亦極無狀事。令該府拿問矣。傳旨內辭緣。泛稱遲晩。成穎申思益段。依先朝受敎議處。柳東亨段。刑推得情。何如。啓。傳曰。成穎段。責出諸具。已犯成憲。初不首實。又陷欺瞞。可謂兩罪俱發是遣。申思益段。不首實。雖諉於已遞職之故。未及聞之。是乃當初侵徵貢人。渠旣自服兺除良。況旀又是武人是隱則。不借於儕僚。勒奪於貢人。亦可謂兩罪俱發。不必議處。竝只依本律照勘後草記。至於柳東亨段。渠不隨駕。則發明之說。足有所據。勿汰分揀放送爲良如敎。
정조 4년
義禁府啓目。軍資監正申致權吳著。廣興倉奉事金鎜。陵幸時。衣籠馬匹責立事。令該府嚴問口招矣。傳旨內辭緣。泛稱遲晩。申致權吳著。依先朝受敎議處。金鎜段。刑推得情何如。啓。傳曰。依允。金鎜段。置一體除刑推爲旀。不必議處。與申致權吳著。依他囚判付。擧行爲良如敎。
정조 4년
義禁府啓目。濟用監奉事李鼎烈。直長金聲應等。陵幸時。衣籠馬匹責立事。令該府拿問矣。傳旨內辭緣。泛稱遲晩。刑推得情何如。啓。傳曰。李鼎烈段。伊時申飭之下。有此冒犯者。誠極痛駭。如律勘處。斷不可已。不必議處。直爲照律爲旀。如以公私罪分言之。則昨年申飭擧條中。只言虎鬚紅衣等物。渠以生疎之人。意以謂馬匹。不在禁條中云而然是喩。此或爲付之公罪之一端。本律良中以公罪照勘爲旀。金聲應段。鼎烈犯科之後。不可以創行。論依右律。勘放爲良如敎。
정조 4년
義禁府啓目。長興庫奉事李性重。直長兪洪柱方處坤等。陵幸時衣籠馬責出事。令該府嚴問口招矣。傳旨內辭緣。泛稱遲晩。刑推得情何如。啓。傳曰。李性重兪洪柱等段。皆是昨秋隨駕之人。處分宜無異同。依李鼎烈判付擧行爲旀。方處坤段。陵幸時責出新反至於園所動駕。一依京擧動爲之事。年年飭敎。不啻丁寧。則乃反冒犯。眞所謂罪上添罪。渠所首犯是喩。亦或襲謬是喩。二者之間。必有其一。更良嚴問取招爲良如敎。
정조 4년
義禁府啓目。軍器寺僉正李命仁李奎廷。主簿沈鏔等。陵幸時。衣籠馬責出事。令該府嚴問口招矣。傳旨內辭緣。泛稱遲晩。刑推得情何如。啓。傳曰。竝只除刑推。依他囚判付擧行爲良如敎。
정조 4년
義禁府啓目。廣興倉主簿邊得翰。副奉事朴天俊。工曹佐郞鄭杆等。陵幸時。衣籠馬責出事。令該府。嚴問口招矣。傳旨內辭緣。泛稱遲晩。刑推得情何如。啓。傳曰。邊得翰段。與方處坤。更爲取招。朴天俊鄭杆段。依金聲應判付擧行爲良如敎。
정조 4년
義禁府啓目。前司圃別提李應燁。別提韓光載李應白等。圖免差祭。徵出錢兩於貢人事。令該府嚴問口招矣。傳旨內辭緣。泛稱遲晩。刑推得情何如。啓。傳曰。李應燁段。所供極爲放恣。專諱圖免之數。惟事張皇爲說。此供辭勿施。此罪狀。竝以更良嚴問取招爲旀。韓光載李應白乙良。除刑推議處爲良如敎。
정조 4년
刑曹啓目。捕盜廳移送御寶官印空名帖僞造罪人朴聖樑李春雄彭千壽等。刑推取招是白置。春雄千壽段。干連買賣之狀。昭不可掩。竝嚴刑定配。朴聖樑段。僞造情節。已爲承款於捕廳。而及到本曹。一向推諉。終不吐實。更加嚴訊。期於得情。何如。啓傳曰。僞造帖文之發賣。極爲狼藉。其數至於此多。究其情跡。亦非一時貧窮所致也。蓋是積年潛置。便作渠家産業者。萬萬凶獰兺除良。自捕廳移囚之後。忽地變辭。似效諸囚求生之例習。而以渠所犯。尤焉敢如是。若又抵賴。不可不依初取服時例盤問。以此意更良各別嚴刑。期於得情爲良如敎。
정조 4년
刑曹啓目。罪人金龍大。踢殺金石事。初覆檢實因。俱以被踢致死懸錄是乎矣。龍大段。初覆檢招及本曹三招。游辭粧撰。終不吐實。嚴刑得情何如。啓。傳曰。尋常殺死。尙卽償命是去等。觀此獄案。情狀尤極凶慘。更加嚴刑。期於得情爲良如敎。
정조 4년
刑曹啓目。罪人朴世根刺殺李景雲事。初覆檢實因。俱以被刺致死。懸錄是乎矣。世根段。前後招辭。歸之景雲之自刺。終不輸款。更加嚴刑得情何如。啓。傳曰。詞案俱備。無容更議。更加嚴刑。得於得情爲良如敎。
정조 4년
刑曹啓目。捕盜廳移送御寶僞造罪人吳彦邦鄭厚坤等。刑推取招是白置。厚坤段。僞帖買賣之意。納招於捕廳。而及到本曹。變辭粧撰。嚴刑定配。彦邦段。僞造眞贓之物。現捉於捕廳。而及到本曹。推諉抵賴。終不輸款。更加嚴刑得情何如。啓。傳曰。觀渠三招供辭。參以完決結案。明知其厥漢所爲。日次加刑。期於取服。在所不已之事。是乃厥漢之所推諉者。卽所謂原州李春遇是如乎。春遇身死日子之相左。亦可見情狀之綻露是遣。且春遇。非生員稱名人。卽嘉義也。非五十歲。卽八十餘也。此又違端之大者。是乃京外許多地名。許多人民。胡乃獨擧原州。獨引春遇乎。此或爲起疑之端是乙喩。更以此意。添問目嚴刑究問爲良如敎。
정조 4년
刑曹啓目。罪人安宗玄。打殺其妻富梅事。初覆檢實因。俱以被打致死懸錄。各人等詞證。俱係的確是乎矣。宗玄段。前後招辭。終不輸款。更加嚴刑。期於得情。發狀人姜廷煒段。手本中。以渠弟妻直歸於宗玄之妾者。已極痛駭。干連人朴召史段。反覆窮覈。別無干犯。竝加刑一次放送何如。啓。傳曰。此獄發狀。出於所謂姜廷煒之手。而廷煒段。素與被告是在安宗玄。積有怨憾。廷煒之汲汲發狀。安知非逞忿之計是旀。況旀常漢之或欲潛奸於他矣妻妾。不啻異事。是則忽於發狀之紙。以渠弟德周之妻朴召史。書以宗玄之妾者。可驗其勒成之端兺不喩。宗玄之所犯肯䋜。專在於敺打富梅一款。是則渠欲謀免作證之嫌。諉以丁得壽之目擊云者。益見其陰凶之跡同廷煒。以此情節。一一取招後。完其元犯爲宜。罪人姜廷煒連加嚴刑。期於輸款爲旀。被告人安宗玄。姑爲嚴囚。以待究竟爲旀。干連各人之或放或否。自卿曹量宜酌決爲良如敎。
정조 4년
刑曹啓目。捕盜廳移送僞造寶印罪人金處恭朴壽命等。刑推取招是白置處恭壽命。旣有捕廳承款之案。則獄體至重。有難輕議。更加嚴刑。期於得情何如。啓。傳曰。近來法綱。雖曰掃地。僞造寶印。成劵發賣。至於百餘張之多。可謂殺無赦。是乃觀其獄案。參以詞證。不無可疑之端是如乎。渠之承款於捕廳。變辭於本曹。忽又推諉於金就瑞者。此則似由獄老生奸。而以渠稚騃。不可獨辦。卿等論列。正合予意。渠父麗澤同情之跡。旣發於各人之招。又綻於自裁之擧兺不喩。借令渠果首犯是良置。渠父麗澤。同在一室。知而不禁。卽此一節。足可斷爲元犯。況旀致疑之麗澤已斃。被告之就瑞物故。無路憑査。合置惟輕。罪人金處恭。減死定配爲旀。處恭酌處之後。渠不過隨從。罪人朴壽命。亦爲減死定配爲旀。原其始末。亂之本卽安壽兼也。渠以政吏。多年隨行。每慣此等手段之致。渠舅麗澤。渠從處恭等之欺人藉賣。莫不以渠爲立幟。又況本事。何等極律是隱。則耳聽僞造之變。目擊僞造之物。叱責而已。不能痛禁。使渠至親。至於此境者。雖謂之同一心腸。可也。安壽兼。各別嚴刑遠配爲良如敎。
정조 4년
刑曹啓目。罪人趙鳳然。取招公事判付內。本事別無更問之端。自卿曹。議處事。判下矣。第念罪人所犯。非比尋常。有不可曉諭嚴飭而止。設如渠供。果有十六策。欲爲仰達。則封章叫閽。未爲不可。而敢於御題試士之日。乃以題外謊雜之言。肆然書呈。已極無嚴。謹封之不書臣字。闕外之不爲待命。雖不足責渠。而試劵末句。敢請下詢者。顯有希覬之心。且其所謂十六策中。語多不敬。追納原情。亦極猥褻。爲先嚴刑究問。期於得情何如。啓。傳曰。依允。
정조 4년
刑曹罪人金奉鎭加刑啓目。傳曰。更加嚴刑。期於得情爲良如敎。
정조 4년
刑曹罪人白占卜。加刑啓目。傳曰。更加嚴刑。期於得情爲良如敎。
정조 4년
刑曹罪人李光點。加刑啓目。傳曰。更加嚴刑。期於得情爲良如敎。
정조 4년
刑曹罪人崔廷喆。加刑啓目。傳曰。更加嚴刑。期於得情爲良如敎。
정조 4년
刑曹罪人印殷復。加刑啓目。傳曰。更加嚴刑。期於得情爲良如敎。
정조 4년
刑曹罪人朴𤩕。加刑啓目。傳曰。更加嚴刑。期於得情爲良如敎。
정조 4년
刑曹罪人金龍河。加刑啓目。傳曰。更加嚴刑。期於得情爲良如敎。
정조 4년
刑曹罪人張漢福。加刑啓目。傳曰。更加嚴刑。期於得情爲良如敎。
정조 4년
刑曹罪人安七金加刑啓目。傳曰。更加嚴刑。期於得情爲良如敎。
정조 4년
刑曹罪人金廷周。加刑啓目。傳曰。更加嚴刑。期於得情爲良如敎。
정조 4년
庚子九月十四日卯時。上御寶慶堂。禮房承旨入侍時。左承旨朴祐源。假注書趙興鎭。記事官金廷龍李集斗。以次進伏訖。上曰。金吾開座云耶。祐源曰。判義禁洪樂性謂有情勢終不擧行云矣。上曰。已爲推考。有何撕捱之端耶。仍命書傳敎曰。滯囚可悶。使之開座。而判堂之已磨勘之事。稱以待勘。不卽開坐。事體所在。極爲未安。申飭卽爲擧行。又命書傳敎曰。月初謁陵相値。未及展拜矣。明當從月覲門。展禮而來。該房知悉。常參經筵停。又命書趙鎭衡疏批。仍命書傳敎曰。向時一重臣遭斥。予所斷斷勉出者。豈但爲其人。以爲朝廷也。至於此重臣所被二字之目。厥意儘不泛然。大抵。此重臣。知自宮僚。至登崇品。所秉執者何義。所樹立者何事。如許地處。雖通百柱翼。決是疎闇之致。人之專沒忌器之嫌。反生覓疵之計者。隄防不嚴。可以知之。然以重臣言之。風浪之來。於我何有。不可以此深自爲引。況帶史局重任。豈可一味退處鄕曲。實錄堂上金鍾秀。令政院。各別催促。一兩日內。上來察任。命退。承史以次退出。
정조 4년
庚子九月十四日辰時。上御宣政殿。晝講入侍。詣臺臺臣同爲入侍時。知事李性源。特進官洪檢。參贊官吳大益。侍讀官朴天衡。檢討官李敬一。假注書曺喜有。記事官金廷龍李集斗。掌令柳雲羽。宗臣茂林君塘。武臣副護軍李漢明。以次進伏訖。上讀前受音訖。天衡進講孟子。自曰王之所大欲可得聞歟。止其如是孰能禦之。上讀新受音訖。上命陳文義。天衡曰。齊宣王以桓文之事自期。而志不在於口體之奉。雖不能見得王伯公私之分。而其奮發立志處。猶有可觀。後世人君。則鮮能立志。極口體之奉。悉耳目之欲。而往往有亡國者。此則齊宣之罪人也。齊宣戰國之凡主。而尙不以口體之奉爲心。況賢君之有志於三代之治者。其可以聲色口體。易其心乎。然而古昔名哲。每以當玉食必思民飢。御錦衣必思民寒。戒其君。蓋人君居廣廈之上。口體耳目之所自奉者。備且盡矣。逸豫之心。不期生而自生。逸豫之心生。而萬事自至懈隳。甚可畏也。惟殿下體念焉。上曰。下番亦陳文義。敬一曰。孟子以大小衆寡强弱之說。陳利害於齊王。以示辟土地朝秦楚。必不能行。此從霸道邊說也。示霸道之必不可成。然後始陳王道之可行。可謂循循然善誘人。而天下仕者。皆欲立朝。耕者皆欲耕野。商賈之欲藏於市。行旅之欲出於途。則規模甚大。卽虞舜氏東漸西被。聲敎訖于四海底氣像也。可以見孟子傳得堯舜道統。而孟子所以非堯舜不陳之意。亦可見於此等處也。我國之地界。今日之時世。比諸戰國時。迥然不同。雖行王政隣國之願爲氓。固不可論。而人心悅服之道。固無彼我之別。且如有王者起。必取法焉者。則有之矣。伏願殿下體念焉。上曰。宣王之笑而不言。何也。天衡曰。此乃宣王本然之善心也。上曰。以今王發政施仁之言觀之。行王政之道。不待乎國之大小。而孟子與時君言。不以闢土衆民。漸次告之。而必先稱以天下之大。齊梁之君。得不滉漾而難測乎。且孟子之時。周室尙存。孟子每勸王道於齊梁之君。而未嘗有一言之及於周。與孔夫子作春秋之義不同。此實難解處也。性源曰。孔子孟子。時各不同似然矣。上曰。特進官。亦陳文義。可也。檢曰。小臣別無所達。而蓋亦反其本云然者。以外面觀之。雖其至要至約。而王政之本。不出乎此。伏願聖上體念焉。上曰。參贊官亦有文義乎。大益曰。儒臣詳備仰奏。臣則別無所達者矣。上曰。臺臣退出臺廳。以傳啓。可也。仍命退。諸臣以次出。
정조 4년
庚子九月十四日午時。上御寶慶堂。同副承旨入侍時。同副承旨金宇鎭。假注書趙興鎭。記事官金廷龍李集斗。以次進伏訖。上曰。俄趙鎭衡疏批書下。今更思之。有遣漏之言。故更爲書下。以此批答頒布。仍命書疏批。又命書傳敎曰。獻納趙鎭衡疏語。全篇胡荒。不但難以領略。伊時迫曛。泛然驟看之故。俄批有遺漏之段。以更定本頒布。命退。承史以次退出。
정조 4년
庚子九月十四日午時。上御寶慶堂。都承旨入侍時。行都承旨鄭昌聖。假注書曺喜有。記事官金廷龍李集斗。以次進伏訖。上曰。趙鳳然。果其何狀人。而將何以處之也。昌聖對曰。其爲人。幺麽無識之類。不足取信。然究其所爲。萬萬駭妄。且關後弊。必也刑推得情而後。可以處之矣。仍命退。諸臣以次退出。
정조 4년
庚子九月十四日酉時。上御寶慶堂。坐直承旨入侍時。同副承旨金宇鎭。假注書曺喜有。記注官張顯慶。記事官李集斗。以次進伏訖。上命宇鎭。讀禁府啓目。判付書訖。宇鎭曰。禁府啓目。一字落漏。有久審愼。當該堂上。推考。何如。上曰。依爲之。出擧條上命書傳敎曰。展拜在明。承旨不可不備。都承旨鄭昌聖。從重推考。更卽牌招。出傳敎又命書曰。全羅兵使。卽令該曹。口傳差出。明日辭朝。出傳敎仍命退。諸臣以次退出。
정조 4년
庚子九月十四日二更一點。上御寶慶堂。坐直承旨入侍時。同副承旨金宇鎭。假注書曺喜有。記注官張顯慶。記事官李集斗。以次進伏訖。上命宇鎭。讀禁府啓目。判付書訖。上曰。各道戶口單子。其間所捧者。爲幾度耶。集斗對曰。逐日促關。尙未盡捧入矣。仍命退。諸臣以次退出。
정조 4년
行都承旨李𡊠坐。左承旨朴祐源坐直。右承旨沈念祖坐。左副承旨吳大益坐。右副承旨沈有鎭坐。同副承旨金宇鎭坐直。注書鄭東浚病金載瓚病。假注書趙興鎭仕曺喜有仕直。事變假注書崔守忱仕。
정조 4년
金宇鎭啓曰。明日常參經筵。取稟。傳曰。停。
정조 4년
傳于金宇鎭曰。全羅兵使留待。
정조 4년
傳于朴祐源曰。都承旨許遞。前望單子入之。
정조 4년
承旨前望單子入之。魚錫定落點。
정조 4년
承旨前望單子入之。李𡊠落點。
정조 4년
傳于金宇鎭曰。都承旨卽爲牌招。
정조 4년
傳于朴祐源曰。前掌令李鼎運敍用。
정조 4년
傳于金宇鎭曰。右承旨與坐直承旨入侍。
정조 4년
備忘記。全羅兵使李鼎炳下直。弓矢賜給。
정조 4년
朴祐源。以實錄廳郞廳。以摠裁官意啓曰。本廳校正郞廳朴天衡李敬一。方帶館職。校役苟艱。依前例。本職許遞。使之專意史役。何如。傳曰。允。
정조 4년
兵曹口傳政事。副司果朴天衡李敬一。
정조 4년
金宇鎭。以御營廳言啓曰。本廳分授肅靖門下鵂巖東邊近處。體城頹毁處。修築事。前已啓下矣。明日爲始。修築之意。敢啓。傳曰。知道。
정조 4년
金宇鎭。以摠戎廳言啓曰。本廳中軍李得濟。移差守禦廳中軍代。擬望之人乏少。外任竝擬。何如。傳曰。管城所設置之後。事面自別。而城餉轉輸。畿民。如視死地。平倉糶糴。摠帥便作生色。此乃流來積弊。固已萬萬寒心。而及其封倉之後。簿旣虛擁。又於開庫之際。吏緣爲奸。種種弊端。難以枚擧。外方此等事。方且廉探。則況地未茇舍。官是保障。所惕慮所警飭之道。十倍於外方。固知卿。別般束濕。而適仍草記。如是申申。嗣後當有抽栍摘奸之擧。着意董飭。管城將數遞。莫若近日。何以鍊務諳例。今番則仍任。兼欲試其能否。亦以此意申飭。
정조 4년
金宇鎭。以禁衛營言啓曰。本營哨官朴相一。受由過限。不爲還現。依例汰去之意。敢啓。傳曰。知道。
정조 4년
金宇鎭。以備邊司言啓曰。園所動駕時。不有丁寧飭敎。一依陵幸時例。侵徵者尤極無狀。不可不覈其始創之人。始創委折。更令摘發草記事。命下矣。長興庫下吏及貢人處査問。則戊戌二月永祐園動駕時。本庫直長徐直修。隨駕而衣籠馬一匹。果爲責立云特敎嚴飭之下。馬匹肆然責立。自陷首犯之科。誠極駭然。令該府。拿問嚴處。何如。傳曰。允。以此觀之。一依陵幸例責立。可以推知。長興庫外。各司郞官之伊時以東西班隨駕者。難保其不犯。然則該庫郞官。只以首犯勘罪。殊非綜核之政。況於俄者。招致本司郞廳。以他司之冒犯與否。卽爲査奏爲敎。而草記中。單擧一司者。似是郞廳錯傳之致。該郞廳。不可無論責之擧。而未査各司。待明朝一體査啓。至於邊得翰。原情判付。有依方處坤擧行之命。則得翰所叨衙門。亦何不同査乎。
정조 4년
金宇鎭。以刑曹言啓曰。因備邊司啓辭。羅將部隷首唱人。摘發嚴刑懲治後。勒奪物件。一一還徵。推給於市民處可也事。命下矣。首唱羅將李重郁。中部首唱書員朴枝興所供內。虎鬚孔雀羽。果爲臨時借用。而卽爲還給市民云。市民所供。亦以爲還給的實。故李重郁李枝興。竝各別嚴刑一次。懲礪放送之意。敢啓。傳曰。知道。
정조 4년
金宇鎭。以刑曹言啓曰。御寶僞造罪人金處恭等。完決啓目判付內。金處恭朴壽命。減死定配。安壽兼嚴刑遠配事。判下矣。罪人金處恭全羅道珍島郡。朴壽命興陽縣。安壽兼嚴刑一次。慶尙道草溪郡。竝定配所。卽爲押送之意。敢啓。傳曰。知道。
정조 4년
李𡊠啓曰。入啓文字。何等重大。而承旨房望。誤書以入。當該注書。推考警責。何如。傳曰。允。
정조 4년
金宇鎭。以義禁府言啓曰。時囚罪人成穎申思益柳東亨等。口招公事判付內。成穎申思益。依本律。照律後草記。柳東亨勿汰。分揀放送事。啓下矣。柳東亨段。依判付分揀放送。成穎申思益等。傳旨內。成穎段。今年陵幸時。靑天翼水晶纓子鞭子環刀。責納於貢人。申思益段。今年陵幸時。筒箇弓箭。責納於貢人。初旣冒犯者。極可駭然。俄不首實。亦極無狀罪。取考律文。則續大典雜令條有曰。有貢物各司五部官員隨駕差祭時。責立馬匹。責出諸具於貢人防民者。竝以制書有違律論。大明律制書有違條。有曰。凡奉制書。有所施行而違者。杖一百。對制上書詐不以實條。有曰。若奉制推按問事。報上不以實者。杖八十。徒二年。名例有曰。二罪俱發。以重者論。大典推斷條。有曰。犯私罪。杖一百以上之罪。決杖。告身盡行追奪。先朝受敎內。王府決杖者。代以金續矣。成穎申思益等段。從重論。各杖八十收贖。告身盡行追奪。成穎。洪忠道新昌縣昌德驛。徒二年定配。申思益牙山縣長時驛。徒二年定配。而以傳旨內辭意。具罪目。依例發遣府羅將。押送于各其配所。何如。傳曰。允。有功議者。各減一等。猶與置對後。欺瞞差間。定配則分揀。
정조 4년
吳大益。以義禁府言啓曰。時囚罪人成穎申思益等。從重論杖八十收贖。告身盡行追奪。徒二年定配事。草記批旨內。有功議者。各減一等。猶與置對後欺。瞞差間。定配則分揀事。命下矣。成穎申思益等。以制書有違律。杖一百收贖。告身盡行追奪。而成穎六代祖準。申思益五代祖黯。扈聖原從功臣云。竝功減一等。各杖九十收贖。奪告身四等。放送之意。敢啓。傳曰。知道。
정조 4년
判府事蔡濟恭疏曰。伏以臣。賦性儱侗。處事泛忽。若論居官。無處非罪。試以目下直關事言之。始旣有犯法之罪。終又歸瞞報之科。以六卿而身自犯法。固是難贖之罪。至若瞞報。欲有以欺君也。爲人臣專掩匿已過。上欺君父。此其罪。雖嶺海斧鉞。尙云輕矣。歷日惶懍。恨不得鑽地以入。聖度天大。不以罪罪之。敎以勿施。聖恩之覆燾臣。雖愈往愈擊。而臣心之羞愧欲死。殆無以自立於天地間矣。當初聖敎之問。直關與否於京各司也。臣待罪戶部。飭計士與色吏。詳閱文簿。以探其有無。其翌。計士曰無。諸色吏亦曰無。臣報備局而亦曰。無者。惟計士與諸色吏之言。是聽是信。而初豈料其所謂詳閱者。猶有所未能詳也。及廣州直關事現。而問其時則臣之在度支日也。問其押則果然臣之押也。臣之茫然不能記識者。蓋其始押於簿書堆積之中也。不省其紙端有廣州二字。認以爲發送畿營。故不置之胸中也。此臣之儱侗也。泛忽也。固自訟之不暇。而若下屬之曰。以無者。是欺臣也。臣以是詰之。則乃曰。廣州是二品衙門。以直關而與之。匪今斯今。此不可以直關論也。蓋下屬則知留衙之可以直關。而不知留守罷而府尹存。則不可以直關也。臣則始也直關而不知其爲直關。末又只憑下屬之言。而漫然以無爲有報也。下屬何責焉。一則臣罪。二則臣罪。論其本情。雖曰。如右所陳。執其行事。難免欲以欺君。欺君者。不伏常刑。其何以勵臣分而昭法紀乎。況伏聞諫臣之疏。以金吾諸堂之發問。柱翼。無所指的。或意其緩獄。至請譴罷。臣卽伊時禁堂之首也。討賊之嚴。自謂不後於人。而在傍之論。忽有情外之疑。只合反省。寧容他辭。念臣身名僇敗。踪地危甈。念絶朝班。自斷此生。而淸蹕之路。住駕引接。縷縷恩言。實是千古罕有之事。伊後飭敎。至再至三。自天之召。絡繹於郊坰林莽之中。臣舁入脩門。重赴史局。而感淚在枕席間矣。旬日之間。罪釁層現。或由自作。或出公議。此殆臣命數之奇也。尙誰怨尤。玆敢涕泣哀籲於天地父母之前。伏乞聖慈。亟降明命。治臣欺君緩獄之罪。以嚴國綱。以重獄體。千萬幸甚。答曰。省疏具悉。一則旡妄。一則無情。卿其勿辭。着慮編摩。
정조 4년
右尹洪檢疏曰。伏以。臣於再昨。以府隷犯科事。致勤嚴敎。罪在不飭。聯章自列。見却喉司。悚蹙靡措。忽於昨夕。得聞獻納趙鎭衡疏請柱翼按獄時。金吾諸堂譴罷之典。而以問目之無所指的。爲聲罪之端。都承旨臣鄭昌聖。以其時禁堂。至於陳章徑出。繼伏見臺批之更正頒布者。臣於此。自不覺惶汗之浹背。若論溺職之辜。臣亦居一於獄官。而聖度涵容。雖未卽加郵罰。廉防所關。決難晏然供職。且臣於昨日。全昧臺疏裏面。隨諸臣後。冒登講筵。至今追思。悚愧無地。玆敢略入文字。仰請譴何。伏乞聖明。亟勘臣罪。以安私分。以謝人言焉。答曰。省疏具悉。卿其勿辭行公。
정조 4년
掌令柳雲羽。持平呂萬永。校理徐鼎修。副校理朴天衡。正言李義存姜啓曰。請喬桐府黜置罪人鄭致達妻。夬正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。夬正王法。請黑山島圍籬罪人龜柱。亟加嚴鞫。夬正正法。請黜置罪人洪樂純。爲先中途付處。答曰。不允。
정조 4년
掌令柳雲羽。持平呂萬永。正言李義存姜啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮爲先亟施遠竄之典。答曰。不允。第六件七件事。亟停勿煩。
정조 4년
掌令柳雲羽啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。夬施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。請還寢罪人柱翼安置之命。亟令王府。設鞫得情。夬正王法。答曰。不允。第六件第七件事。亟停勿煩。
정조 4년
正言李義存啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。夬正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。請金甲島爲奴罪人克泰。泗川縣定配罪人萬赫。更令王府。嚴鞫得情。夬正王法。請定配罪人具翼遠。亟寢酌處之命。仍令王府。嚴鞫得情。夬施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。夬施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請還寢罪人柱翼安置之命。仍令王府。設鞫得情。夬正王法。措辭見上答曰。不允。第九件事。亟停勿煩。
정조 4년
庚子九月十五日。兼春秋張顯慶。義禁府。韓光載李應白等。議處啓目。傳曰。依允。
정조 4년
義禁府。朴天俊鄭杆等。照律各杖一百收贖。公罪啓目。傳曰。依允。
정조 4년
義禁府。李命仁李奎廷沈鏔等。照律。各杖一百收贖。公罪啓目。傳曰。依允。李命仁段。功減一等爲良如敎。
정조 4년
義禁府。李性重兪洪柱等。照律。各杖一百收贖。公罪啓目。傳曰。李性重乙良。功減一等爲旀。兪洪柱乙良。功議各減一等爲良如敎。
정조 4년
義禁府。李鼎烈金聲應等照律。各杖一百收贖。公罪啓目。傳曰。依允。金聲應乙良。功減一等爲良如敎。
정조 4년
義禁府。申致權吳著金鎜等照律。各杖一百收贖公罪啓目。傳曰。依允。申致權乙良。功減一等爲旀。金鎜乙良。依方處坤例。姑爲仍囚。待結末議處爲良如敎。
정조 4년
義禁府啓目。方處坤口招公事判付。有嚴問更招之命矣。傳旨內辭緣。泛稱遲晩。刑推得情何如。啓。傳曰。陵幸時侵徵。雖是冒禁。猶屬久遠流來之謬例。但以公罪勘放是乃。至於園所動駕時。不有丁寧飭敎。一依陵幸時例。侵徵者。尤極無狀。昨以此意。更爲發問取招。而亦以襲謬。有此發明之言。然則不可不覈實始創之人。方處坤姑爲仍囚。以待結末爲旀。始創委折。更令備局。摘發草記。待批下議處爲良如敎。
정조 4년
義禁府啓目。邊得翰口招公事判付。有更爲取招之命矣。傳旨內辭緣。泛稱遲晩。刑推得情。何如。啓。傳曰。依方處坤例。姑爲仍囚。待結末議處爲良如敎。
정조 4년
刑曹啓目。罪人趙鳳然。更推嚴問之下。敢引妖誕之夢者。已極無嚴。而逐條盤問。三變其辭。乍呑乍吐。終不直招。更加嚴刑。期於得情何如。啓。傳曰。旣施一次之刑。照律勘放爲良如敎。
정조 4년
行都承旨李𡊠坐。左承旨朴祐源坐。右承旨沈念祖坐。左副承旨吳大益坐直。右副承旨沈有鎭坐直。同副承旨金宇鎭坐。注書鄭東浚病金載瓚病。假注書趙興鎭仕曺喜有仕直。事變假注書崔守忱仕。
정조 4년
藥房都提調鄭弘淳。提調金華鎭。副提調李𡊠啓曰。伏未審日間。聖體。若何。王大妃殿症候。益有差勝之節乎。今日臣等。率諸御醫入侍。仰承諸節爲宜。惠慶宮氣候。何如。臣等不任區區伏慮。敢來問安。竝此仰稟。答曰。知道。慈殿慈候氣候一樣。後日次入侍宜矣。
정조 4년
金宇鎭。以都摠府言啓曰。今日入直內三廳武兼禁軍及軍兵等。中日習射。請出標信。傳曰。知道。
정조 4년
吳大益啓曰。合辭方張之時。獻府無詣臺之員。事甚未安。除在外外。呈告人員。傡卽牌招。何如。傳曰。允。
정조 4년
金宇鎭啓曰。本司坐起。文宰稱病。在所當飭。況武將乎。今日進不進單子。禁將之懸病不進。雖未知有甚實𧏮。而如無危敗之症。焉敢偃息塡頉。該房卽爲問于本司。以啓事。命下矣。問于備局。則禁衛大將李敬懋以爲。無他情勢之可達。而素患痰癖之症。自再昨挾食闖發。方其衝上之時。呼吸莫通。不省四到。如是四晝夜。苦歇無常。果不得進參於本司坐起。致此問啓之命。惶恐震越。不知所達云矣。敢啓。傳曰。知道。痰癖非衝上之症。痰可壅閼。癖則輪囷。以此爲辭。爲可欺其方之端。惟此所對。徒歸不誠之科。大抵。告君之辭。毋論嶺海斧鉞之在前。惟實而已。此問啓勿施。更爲捧入。
정조 4년
傳于金宇鎭曰。軍士房承旨入侍。
정조 4년
以濟州牧使金永綬。貢馬不善擇封。惶恐待罪事狀啓。傳于金宇鎭曰。勿待罪事。回諭。令本寺稟處。
정조 4년
金宇鎭啓曰。副校理朴天衡。修撰李敬一。因實錄廳草記。本職許遞事。允下矣。玉堂上下番俱空。事甚未安。未差之代。政官牌招開政差出。待下批仍卽牌招。入直。何如。傳曰。允。
정조 4년
李𡊠。以吏批言啓曰。玉堂多窠。今當差出。而曾經之人。多在違牌坐罷中。或在解由未出中。無以推移備擬。合有變通之道。何以爲之。敢稟。傳曰。無故人中差出。
정조 4년
有政。吏批。判書李福源受由。參判徐浩修進。參議鄭志儉進。左副承旨吳大益進。李命植爲大司憲。李崇祜爲大司諫。安廷玹爲獻納。尹尙東爲校理。洪秉聖爲修撰。鄭昌聖爲兵曹參判。趙時謙爲禮曹正郞。趙思忠爲奉常正。朴長卨爲典籍。沈原之爲東部都事。姜文德爲司圃別提。尹昹爲司圃別提。沈公猷爲西原縣監。
정조 4년
兵批。判書李衍祥賞試射進。參判未差。參議朴師崙病。參知申大升入直進。同副承旨金宇鎭進。副司直李聖圭鄭昌聖魚錫定趙鎭衡李慶白爲順天監牧官。沈遇爲蔚山監牧官。
정조 4년
以持平呂萬永牌不進罷職傳旨。傳于沈念祖曰。只推。
정조 4년
金宇鎭啓曰。兵曹判書李衍祥。以慕華館賞試射。今方出去矣。所受命召。不得仍佩往來。何以爲之。敢稟。傳曰。畢試間。仍佩往來。
정조 4년
金宇鎭。以備邊司言啓曰。陵幸例責立。可以推知。未査各司。一體査啓事。命下矣。各司下吏及貢人處。一一査問。則廣興倉奉事黃栒。掌苑署別提曺光彦。軍資監判官張鴻。戊戌二月永祐園動駕時。衣籠馬一匹。果爲責立云。特敎嚴飭之下。有此冒禁。自陷於首犯之科者。極爲駭然。當該官員。竝令該府。拿問嚴處。本司郞廳之昨日聽傳敎時。莫重傳敎錯傳之罪。亦不可無飭。一體拿問處之。何如。傳曰。允。該郞推考。
정조 4년
傳于李𡊠曰。都承旨入侍。
정조 4년
吳大益啓曰。校理尹尙東在外。修撰洪秉聖牌不進罷職傳旨。今方捧入矣。玉堂上下番俱空。已至經宿。事甚未安。未差之代。政官牌招開政差出。待下批牌招入直。如何。傳曰。允。
정조 4년
吳大益啓曰。校理尹尙東。時在京畿長湍地。經筵入番事緊。斯速乘馹上來事。下諭。何如。傳曰。許遞。今日政差出。
정조 4년
再政。吏批。李顯永爲校理。李敬一爲修撰。李益烍爲刑曹參議。
정조 4년
金宇鎭啓曰。以禁衛大將李敬懋問啓批答。痰癖非衝上之症。痰可壅閼。癖則輪囷。以此爲辭。爲可欺其方之端。惟此所對。徒歸不誠之科。大抵。告君之辭。毋論嶺海斧鉞之在前。惟實而已。此問啓勿施。更爲捧入事。命下矣。問于禁衛大將李敬懋則以爲。痰癖之症。實是積年之祟。今此刺痛。如前所對。故果不得進參。而雖甚愚迷。亦具秉彝。奏對之辭。何敢一毫過實乎。辭不達意。至承勿施更捧之命。惶恐待罪。不知所達云矣。敢啓。傳曰。知道。
정조 4년
朴祐源。以實錄廳郞廳。以摠裁官意啓曰。謄錄郞廳李錫夏。身病猝重。勢難察任。今姑減下。其代。權知承文院副正字李日運差下。使之察任。何如。傳曰。允。
정조 4년
吏曹兼實錄記事官李日運。
정조 4년
吳大益。以兵曹言啓曰。忠翊衛將李邦祚。猝得奇疾。屢朔沈痼。時月之內。有難起動供職。呈狀乞遞。不可等待其差復。今姑改差。何如。傳曰。允。
정조 4년
吳大益。以刑曹言啓曰。罪人趙鳳然。照律勘放事。判下矣。取考律文。則大典推斷條。有曰。凡亂言者。杖一百流三千里。依此律。平安道龜城府定配所。待拷訊十日之限。決杖發配之意。敢啓。傳曰。知道。
정조 4년
吳大益。以義禁府言啓曰。長興庫前直長徐直修拿問嚴處事。傳旨。啓下矣。徐直修時在洪忠道燕岐地云。依例發遣府羅將。拿來。何如。傳曰。允。
정조 4년
吳大益。以義禁府言啓曰。時囚罪人方處坤邊得翰金鎜。依他囚例。以公罪照律放送後草記事。命下矣。方處坤邊得翰金盤等。依他囚例。以制書有違公罪。杖一百收贖放送之意。敢啓。傳曰。知道。
정조 4년
右議政李徽之箚曰。伏以。臣於太常郞廳事。有不勝萬萬惶蹙者。臣方待罪本寺提擧。不能董率郞官。致有此不有飭敎。肆然冒犯。臣之不察之實。於是著矣。玆敢短章自列。伏乞聖明。亟賜威罰。以戒群僚焉。取進止。答曰。省箚具悉卿懇。失在郞僚。卿豈盡知。安心勿辭焉。仍傳曰。此批答。遣史官傳諭于右議政。
정조 4년
掌令柳雲羽。正言姜李義存啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。嚴鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮爲先亟施遠竄之典。答曰。不允。第六件七件事。亟停勿煩。
정조 4년
掌令柳雲羽啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。夬施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。請還寢罪人柱翼安置之命。亟令王府。設鞫得情。夬正王法。答曰。不允。第六件七件事。亟停勿煩。
정조 4년
正言李義存啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。夬正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請定配罪人具翼遠。亟寢酌處之命。仍令王府。嚴鞫得情。夬施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。夬施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請還寢罪人柱翼安置之命。仍令王府。設鞫得情。夬正王法。措辭見上答曰。不允。第九件事。亟停勿煩。
정조 4년
庚子九月十六日。兼春秋張顯慶。義禁府啓目。中官李豐曄。因傳敎拿處嚴問之下。泛稱遲晩。刑推得情。何如。啓。傳曰。分揀放送爲良如敎。
정조 4년
義禁府啓目。司圃署直長金重祚。圖免差祭。徵出錢兩於貢人事。有嚴問口招之命矣。金重祚所供內。今年正月。以圖免差祭事。入於現告中。而同日見差光陵贊者。陪進是如。縷縷發明。贊者名帖。亦爲現納。以此推之。別無可罪之端。上裁何如啓。傳曰。渠之罪犯已露。現告已下。而俄者政望。又出渠代。朝家猶從審愼之意。望筒則不下。供辭則催促矣。觀此口招。果然有混入之事。在渠可謂節節多幸。況旀爰辭如此。名帖又如此。不必爲持疑之端。勿汰。特爲放送爲良如敎。
정조 4년
義禁府。韓光載李應白等。照律杖一百收贖。告身盡行追奪私罪啓目。傳曰。依允。
정조 4년
庚子九月十六日未時。上御寶慶堂。都承旨入侍時。行都承旨李𡊠。假注書曺喜有。記注官張顯慶。記事官李集斗。以次進伏訖。上曰。今日政。鎭安縣監光陵令尙衣直長三望。雖已落點。姑勿頒布。仍命退。諸臣以次退出。
정조 4년
吳大益啓曰。合辭方張之時。兩司無詣臺之員。事甚未安。除在外外。呈告未肅拜人員。竝卽牌招。何如。傳曰。允。
정조 4년
吳大益啓曰。玉堂上下番俱空。事甚未安。校理徐鼎修牌招入直。何如。傳曰。允。
정조 4년
吳大益啓曰。奉敎徐龍輔。由限已過。卽爲牌招入直。何如。傳曰。允。
정조 4년
以二十一日輪臺。取稟。傳于朴祐源曰。爲之。
정조 4년
傳于李𡊠曰。禮房承旨入侍。
정조 4년
玉堂前望單子入之。李兢淵李鼎揆爲副校理。林濟遠爲修撰。
정조 4년
朴祐源啓曰。玉堂上下番俱空。已至多日。事甚未安。新除授玉堂。待下批牌招。以爲推移入直之地。何如。傳曰。允。
정조 4년
金宇鎭。以都摠府言啓曰。副摠管尹坊。以刑曹參判。本曹坐起。晝仕出去之意。敢啓。傳曰。知道。
정조 4년
朴祐源啓曰。藥房三提調。依下敎來待矣。傳曰。入侍。
정조 4년
金宇鎭啓曰。御營大將李柱國。仍任前職事。命下矣。時無職名。令該曹口傳付軍職。何如。傳曰。允。
정조 4년
兵曹口傳政事。副司果李敬一。
정조 4년
吳大益。以義禁府言啓曰。廣興倉奉事黃栒。掌苑署別提曺光彦。軍資監判官張鴻等。拿問嚴處事。傳旨啓下矣。曺光彦今方待命。卽爲拿囚。而黃栒張鴻等身死云。竝勿論。何如。傳曰。允。
정조 4년
庚子九月十七日。兼春秋張顯慶。進賀兼謝恩正使錦城尉朴明源。副使行副司直鄭元始狀啓。臣等一行。去六月二十七日。入柵之由。已爲馳啓爲白有在。果到鳳城後。通官雙林章京伊常阿連等護行是白遣。二十九日到通遠堡。大雨連日。川水漲溢。前路不通。故五日留住是白如可。乃於七月初六日。水勢稍殺。始得前進。初十日到瀋陽。爲待方物。又留一日。而雇車未及追到。故不得已落留。任譯一人。待其來到。使之交付於押車章京是白遣。自十二日連爲趲程。二十日到東關驛。又逢大雨。阻水一日。二十三日到山海關。點閱所帶人馬。無弊入關。八月初一日。始到北京。直詣禮部呈表咨文是白乎則。漢侍郞莊存與。率諸郞官。領受是白遣。陪臣寬免。謝恩表文及陳奏奏文段。備局有所指揮。故臣等行到豐潤縣。先送首譯。試探禮部諸議。則皆以爲向者陪臣之寬免。旣出於皇上之特恩。在該國之道。只當陳謝而已云云。故乃以謝恩表文呈納。而奏文段。還爲齎去是白遣。南小館失火後。尙未修葺。住接臣等於西館是白乎旀。皇帝已於五月初九日。自南京回駕。二十二日幸熱河。尙未還京。而聖節陳賀。只文武百官之隨去者。行禮於熱河。留京諸臣。則當行望賀禮。而臣等亦宜隨參爲白加尼。初四日二更良中。大使張文錦。持禮部知委文書來示曰。奉旨朝鮮正副使。着來熱河行禮。帶往從官從人。皆寫姓名報單後。明日巳刻起身云。故使任譯。問書狀官之同往與否。則禮部以爲。不可落留。而從官則使之減數率去。故臣等與書狀官臣趙鼎鎭。通事三人。從官四人。從人六十四名。初五日巳時。自北京離發。而提督郍蘭泰。通官烏霖佈朴寶樹徐宗顯等。亦爲隨去是白乎旀。初六日到密雲縣。則軍機主事富査善。自熱河來到。謂通官曰。方以皇旨。來接朝鮮使行。而今番使臣之來。皇上甚喜。使臣不可緩緩是如云云乙仍于。臣等罔夜作行。而道路險隘。初九日辰時量。始到熱河。距京爲四百五十里。卽易州承德府地界是白遣。臣等所住館舍段。定以本府太學是白乎旀。臣等入館舍後。皇帝特遣軍機章京素林。諭臣等曰。使臣等之着來行在。卽前所未有。而該國以朕萬壽奉表陳賀。故使臣等使之前來行禮。而正使序於二品之末。副使序於三品之末。係朕格外之恩云云。晩後禮部尙書送通官。以爲朝鮮使臣之與天朝二三品大臣。同爲行禮。實是皇上曠絶之恩。使臣當以叩謝之意。呈文本部。以爲轉奏之地是如爲白去乙。臣等以爲。皇恩曠絶。感謝之忱。已不可言。而陪臣之私謝恩命。事體屑越。不敢呈文。是如言送矣。禮部又以爲。皇上遣官。特諭於使臣。則使臣何可不以文字先爲叩謝。速速撰呈之意。屢屢不已。而觀其屢度催逼之狀。似不專出於禮部之意。故臣等不得已。略以叩謝之意。書送呈文。則知道旨下之後。禮部卽令臣等。詣闕謝恩。故臣等曉入闕中。則皇帝頒賜三器饌是白遣。臣等謝恩後。仍歸館次矣。十一日曉。提督以爲。今日則皇帝必當引見云。故詣闕等待矣。又頒三器饌。卯時。皇帝出御宮門。禮部淸尙書德保。引三使臣及三譯官。進跪御座前。皇帝問曰。國王平安乎。臣謹對曰。平安矣。又問曰。此中能有滿洲語者乎。通官未達旨意。躕躇之際。淸學尹甲宗對曰。略曉矣。皇帝微笑。仍命退出。臣等以皇帝未及還內之故。立於班行。皇帝使軍機章京。問爾國亦敬佛乎。寺刹有幾處。而亦有關帝廟乎。臣等對曰。國俗本不崇佛。而寺刹則外方或有之。關帝廟則城外有兩處矣。皇帝還內後。臣等歸館。又頒生荔枝酒一壺是白遣。十二日皇帝御戲臺設戲。使文武三品以上。入班觀光。而朝鮮三使臣。亦令一體觀戲。故當日曉頭。臣等隨入班次。卯時而設。未正而罷。皇帝賜觀戲諸臣緞疋囊子有差。而亦賜臣等。十三日臣等隨班參賀禮。又入戲場。又有壺茶之賜。未正退出。而禮部知委留待闕中。以皇旨特送別禮單十八疋。仍賞臣等及從官緞疋。從人六十四名。亦各給銀二兩。禮部仍令呈文謝恩。臣等以今番則旣有別禮單所送。尤非使臣之所可私謝。屢次爭執。則禮部以爲。只以使臣等別賞呈文。斷不可已云。故臣等只以祗受別賞之意。構送呈文。十四日旨下謝恩。又入戲場。蓋聞設戲之規。準五日乃罷云。而未正退出。則又令往待於後園理砲處。皇帝御帳殿。觀火砲及雜戲。昏後始罷。而禮部以爲。皇旨才下。使臣等明日發還北京云。故十五日。臣等自熱河起程。二十日還到北京是白乎旀。表文五度段。自內閣翻淸入奏。十一日以知道旨下。而聖節表文。則以該國恪守藩封。以本年朕屆七旬。遣使遠來。具表慶賀。具悃誠知道了旨下是白乎旀。十二日皇帝。特諭內閣曰。朝鮮國。世守藩封。素稱恭順。歲時職貢。祗愼可嘉。間遇特頒勅諭及資送歸國等事。如琉球等國。亦俱奉章陳謝。惟朝鮮國備具土物。附表呈進。藉達悃忱。向因耑使遠來。若令齎回。徒滋跋涉。是以歷次例準留作正貢。以示優恤。而該國恪恭職守。屆應貢時。仍復備物呈獻。往來煩複。轉覺多一儀文。我君臣推誠孚信。中外一體。又何必爲此煩縟之節耶。今歲朕七旬萬壽。該國具表稱賀。業已宣命來使。前赴行在。隨朝臣行禮宴賚。其隨表方物。此次卽行收受。以申該國慶祝之誠。嗣後除歲時慶節正貢仍聽照例備進外。其餘陳謝表章所有隨表貢物。槪行停止。毋庸備進。副朕柔惠遠人。以實不以文之至意。着禮部傳諭該國知之是白乎旀。以使臣到京後。不爲直送熱河。禮部諸臣。越俸一年是如爲白乎旀。蠲貢皇帝熱河頒賞文書段。八月二十日。已自兵部出送是如。故臣等探問其不付使臣之回。先交兵部出送。而不令相知之委折。則禮部以爲。皇旨中有着禮部傳諭該國知之之語。故行在禮部。果令先爲知會是如爲白乎旀方物段。因雨水連綿。道路泥濘。八月二十四日。始到北京。故二十七日無弊呈納是白遣。各庫郞吏提督通官大使等處。例有補物酬應之規。而今番段補物。視節使數甚零星。故從略分給。而所裏油紙帒繩索段置。數千里載運之際。破傷無餘。故竝與補物。依例蕩減是白乎旀。陳奏方物之以謝恩移納者外。所餘滿花席五張。獺皮二十張。靑黍皮三十張。黃毛筆一百柄。油煤墨五十錠段。逢授於上通事譯官。使之還納該曹之地是白乎旀。皇帝於八月二十八日。自熱河起程。九月初三日到密雲縣。仍向遵化州謁東陵。又詣易州謁西陵。二十二日當爲還京是如爲白乎旀。禮部以使臣等接駕密雲縣之意。按例奏文。知道旨下。故臣等與書狀官臣趙鼎鎭三通事六從官。二十九日起程。九月初一日到密雲縣。留一日。初三日巳時量。皇帝駕到。臣等跪接於行宮數里許路上是白遣。初五日歸到北京是白乎旀。今十五日。臣等詣午門前領賞後。受回咨六度。十六日詣禮部行下馬宴。回到館所。又行上馬禮。十七日離發爲白乎旀。回咨及領賞文書旨下。已過十餘日。而禮部謂有事。故不卽頒賞。故使任譯屢請。而禮部終不許施。任譯輩亦不善周旋。以致許久稽滯。今始登程。不勝惶悶爲白乎旀。我國人李再晟等男九名女三口。漂到琉球國。轉送閩縣是如。自禮部成給咨文是白乎矣。不言某處居住是白乎旀。咨文段臣等受去。而爲先謄送備邊司是白遣。再晟等來期。當於十月間。到北京是如爲白乎旀。平安道大同驛金德興馬。洪忠道利仁驛孫白世馬。慶尙道自如驛李二先。全羅道獒樹驛崔卜萬。中路或留館時致斃是白乎旀。別單一度。亦爲修上爲白遣。臣明源軍官周命新。臣元始軍官李瑞龜。譯官尹甲宗。授狀啓先爲出送緣由。馳啓爲白臥乎事。
정조 4년
庚子九月十七日巳時。上御寶慶堂。同副承旨入侍時。同副承旨金宇鎭。假注書曺喜有。編修官文采五。記事官李集斗。以次進伏訖。上命書傳敎曰。旣與創犯有間。首實者。反先被譴。亦非綜核之政。前御營大將李柱國。給牒敍用。仍任前職。出傳敎宇鎭曰。御營大將李柱國仍任事。命下矣。卽爲牌招。傳授命召。何如。上曰。依爲之。出擧條仍命退。諸臣以次退出。
정조 4년
庚子九月十七日初更三點。上御寶慶堂。坐直承旨入侍時。同副承旨金宇鎭。假注書曺喜有。編修官文采五。記事官李集斗。以次進伏訖。上曰。臺諫隨牌來者。幾人。注書知入。賤臣喜有承命出來。還入奏曰。正言李義存。先爲來待矣。上曰。臺諫牌去來。連爲催促。命退。諸臣以次退出。
정조 4년
行都承旨李𡊠坐。左承旨徐有防坐。右承旨朴祐源坐。左副承旨沈念祖坐直。右副承旨沈有鎭坐。同副承旨金宇鎭坐直。注書鄭東浚病金載瓚病。假注書趙興鎭仕直曺喜有仕。事變假注書崔守忱仕。
정조 4년
沈念祖。以禁衛營將官來言言啓曰。今日本營軍兵。日次私習云矣。敢啓。答曰。知道。
정조 4년
以奉敎徐龍輔牌不進罷職傳旨。傳于徐有防曰。無端違牌。事體寒心。此傳旨勿施。史官之不備。莫若近日。卽令申飭入直。
정조 4년
傳于徐有防曰。東萊水使已就囚。而府使則初八日交龜。尙不就囚。此亦放恣之一端。發遣府羅將。今日內拿囚之意。嚴飭該府。
정조 4년
傳于徐有防曰。近來凡有命令。寥寥爲事。若此則傳敎分付。一司謁足矣。何必六房爲哉。政院承旨。一竝推考。該房承旨遞差。
정조 4년
以大司諫李崇祜。獻納安廷玹。正言姜。掌令柳雲羽。持平呂萬永牌不進罷職傳旨。傳于金宇鎭曰。只推。待明朝更爲牌招。
정조 4년
以正言姜牌不進罷職傳旨。傳于金宇鎭曰。只推。
정조 4년
以承旨有闕政事。取稟。傳于金宇鎭曰。當日爲之。
정조 4년
有政。吏批。判書李福源受由。參判徐浩修式暇。參議鄭志儉進。行都承旨李𡊠進。吏批啓曰。判書李福源受由。參判徐浩修式暇。小臣獨政未安。何以爲之。敢稟。傳曰。只出緊任。以徐有防爲承旨。
정조 4년
兵批。判書李衍祥病。參判未差。參議朴師崙入直進。參知申大升病。左副承旨沈念祖進。副司直鄭昌聖吳大益尹尙東。
정조 4년
傳于金宇鎭曰。新除授承旨。牌招察任。
정조 4년
吏曹口傳政事。以金夏材爲兵曹參判。
정조 4년
徐有防。以弘文館言啓曰。新除授校理李顯永。時在京畿陽川地。經筵入番事緊。請斯速乘馹上來事。下諭。傳曰。依啓。
정조 4년
金宇鎭。因實錄廳郞廳。以總裁官意啓曰。本廳堂上蔡濟恭。飭敎特召之下。連日不爲仕進。校正之役。稽滯可悶。令政院更爲牌招察任。纂修郞廳安廷玹。移拜臺職。依例本職許遞。使之專意史役。謄錄郞廳金熙采。父病猝劇。勢難察任。今姑減下。其代。權知承文院副正字吳泰賢差下。何如。傳曰。允。
정조 4년
吏曹。實錄記事官吳泰賢。
정조 4년
金宇鎭。以備邊司言啓曰。全羅兵使李長燁。在任卒逝矣。返柩時。依法典擔軍題給之意。分付所經各道。何如。傳曰。允。
정조 4년
徐有防。因內醫院官員。以都提調提調副提調意啓曰。年例燕貿唐藥材。依戊戌年減數。別單書入之意。敢啓。答曰。知道。
정조 4년
金宇鎭。以訓鍊都監言啓曰。本局哨官邊聖輔。身病猝重。勢難察任。改差。何如。傳曰。允。
정조 4년
又以守禦廳言啓曰。本廳親牙兵千摠李潤慶。中司把摠金魯直。俱以身病猝重。勢難察任。今姑改差。何如。傳曰。允。
정조 4년
徐有防。因奉常寺官員。以都提調提調意啓曰。東籍親耕田所種。皮唐黍皮粘粟稻豆太五種。今九月念間。當爲成熟之意。敢啓。答曰。攝刋。
정조 4년
掌令柳雲羽。持平呂萬永。獻納安廷玹。正言李義存。修撰林濟遠啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。夬正王法。請削黜罪人洪樂純。爲先中途付處。措辭見上答曰。不允。掌令柳雲羽。持平呂萬永。獻納安廷玹。正言李義存啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府一依古典。趾賊等凶種之年未滿者。待其稍長卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答曰。不允。第六件七件事。亟停勿煩。持平呂萬榮啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。快正王法。請削板罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。夬施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。請還寢罪人柱翼安置之命。亟令王府。設鞫得情。夬正王法。措辭見上答曰。不允。第六件七件事。亟停勿煩。正言李義存啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。夬正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請遠寢罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請薦棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。請還寢罪人柱翼安置之命。仍令王府。設鞫得情。夬正王法。措辭見上答曰。不允。第九件事。亟停勿煩。